கேள்வி: தாராதேவி சித்தார்த்தா பற்றி நீங்கள் என்ன அறிந்துள்ளீர்கள்?
பதில்: தி. கே. தாராதேவி சித்தார்த்தா (''Taradevi Siddhartha'')(பிறப்பு 1953) என்பவர் இந்தியாவின் கருநாடகம் சேர்ந்த அரசியல்வாதி ஆவார். இவர் மாநிலங்களவை எட்டாவது மக்களவை மற்றும் பத்தாவது மக்களவைமற்றும் கர்நாடக சட்டமன்றம் உறுப்பினராகப் பணியாற்றி உள்ளார்.
கேள்வி: தாராதேவி சித்தார்த்தா - ஆரம்ப கால வாழ்க்கை என்பது என்ன?
பதில்: முடிகெரேயைச் சேர்ந்த கிருஷ்ணப்ப கவுடாவின் மகளாக, தாராதேவி 1953ஆம் ஆண்டு திசம்பர் 26ஆம் தேதி பிறந்தார். இவர் இளங்கலை பட்டம் பெற்றவர் ஆவார்.
கேள்வி: தாராதேவி சித்தார்த்தா - பணி பற்றி தகவல் சொல்.
பதில்: 1978ஆம் ஆண்டில், தாராதேவி முடிகெரே வட்ட வளர்ச்சி வாரியத்தின் தலைவராகத் தேர்ந்தெடுக்கப்பட்டார். சிக்மகளூர் நகரத்தின் நகராட்சி மன்றத் தலைவராக ஆனார். இந்திரா காந்தி சிக்மகளூரில் தேர்தலில் நின்றபோது, தாராதேவியின் வீட்டில் தங்கினார். பின்னர், இந்தியப் பொதுத் தேர்தல், 1984 போது இந்திய தேசிய காங்கிரசு இவரை சிக்மகளூரில் நிறுத்தும் வரை கர்நாடக சட்டமன்றம் உறுப்பினராகப் பணியாற்றினார். எட்டாவது மக்களவை தனது முதல் பதவிக்காலத்தை முடித்த பிறகு, 1990 இல் மாநிலங்களவை உறுப்பினராகத் தேர்ந்தெடுக்கப்பட்டார். தாராதேவி இந்தியப் பொதுத் தேர்தல், 1991 போட்டியிட்டு, புதிதாக அமைக்கப்பட்ட பி. வி. நரசிம்ம ராவ் அமைச்சரவையில் மாநில, சுகாதாரம் மற்றும் குடும்ப நலத்துறை அமைச்சரானார். அகில இந்திய காங்கிரஸ் கட்சியின் இணைச் செயலாளர் உட்பட இந்திய தேசிய காங்கிரசில் முக்கியப் பதவிகளை தாராதேவி வகித்துள்ளார். சிறிது காலம் பாரதிய ஜனதா கட்சி உறுப்பினராக இருந்தார்.
கேள்வி: தாராதேவி சித்தார்த்தா - தனிப்பட்ட வாழ்க்கை பற்றி தகவல் சொல்.
பதில்: தாராதேவி கர்நாடகாவில் இந்தியத் தேசிய காங்கிரசின் முக்கியமான உறுப்பினரான சித்தார்த்த ரெட்டியை மணந்தார்.